Document ID: 32015D0567

KOMISIJOS ĮGYVENDINIMO SPRENDIMAS (ES) 2015/567
2015 m. balandžio 7 d.
kuriuo dėl paskelbimo, kad Lietuvos galvijų bandose tuberkuliozės oficialiai nenustatyta, iš dalies keičiamas Sprendimo 2003/467/EB I priedas
(pranešta dokumentu Nr. C(2015) 2161)
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skirsnio 4 dalį,
kadangi:
(1)
Direktyva 64/432/EEB taikoma Sąjungos vidaus prekybai galvijais. Joje nustatytos sąlygos, pagal kurias gali būti paskelbta, kad valstybėje narėje galvijų bandose tuberkuliozės oficialiai nenustatyta;
(2)
Komisijos sprendimo 2003/467/EB (2) I priedo 1 skyriuje išvardytos valstybės narės, kurių galvijų bandose tuberkuliozės oficialiai nenustatyta;
(3)
Lietuva pateikė Komisijai dokumentaciją, kuria įrodoma, jog visoje jos teritorijoje laikomasi Direktyvoje 64/432/EEB numatytų sąlygų, kad būtų galima paskelbti, jog galvijų bandose tuberkuliozės oficialiai nenustatyta. Todėl ji turėtų būti paskelbta valstybe nare, kurios galvijų bandose tuberkuliozės oficialiai nenustatyta;
(4)
todėl Sprendimo 2003/467/EB I priedo 1 skyrius turėtų būti iš dalies pakeistas, į jį įtraukiant Lietuvą;
(5)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ
1 straipsnis
Sprendimo 2003/467/EB I priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje 2015 m. balandžio 7 d.

Labels: 18
6